Ivar Tengbom

Utdannelse og studiereiser

Ivar Tengbom studerte ved  Chalmers tekniska högskola i Göteborg og på Kungliga Konstakademiet i Stockholm, som han ble uteksaminert fra i 1901 med kongelig  medalje. Deretter fulgte studiereiser til Danmark 1903 og Frankrike 1905-06.

Tengbom arkitekter

1906 åpnet Tengbom arkitektkontoret Tengbom arkitekter, og etter et titall år hadde kontoret 25 ansatte. Sønnen Anders Tengbom (1911-2009) og dennes sønner, interiørarkitekt Jonas Tengbom og arkitekt Svante Tengbom har også arbeidet for Tengbom arkitekter og ført sin farfars, Ivar Tengboms arv videre. I 2006 fylte Tengbom arkitekter hundre år og er dermed ett av verdens eldste arkitektkontor, fortsatt i virksomhet.

Samarbeide med Ernst Torulf

Sammen med kompanjongen, Ernst Torulf deltok Ivar Tengbom i årene 1903-1912 i en rekke arkitektkonkurranser som ble et gjennombrudd for  nasjonalromantikken, som Engelbrektskyrkan (1906), hvor de tok andreplassen og Borås rådhus (1907) samt Högalidskyrkan (1911) som de vant.

1910-tallet - Nasjoalronantikk

I 1915 ble bygningen for Stockholms enskilda bank i Kungsträdgården i det sentrale Stockholm innviet samtidig med bygget for Stockholms enskilda bank i Hornsgatan. I denne perioden tegnet han også to rikmannsvillaer i Diplomatstaden i Stockholm. Spenshults Sanatorium i Halland ble innviet i 1913. I 1917 ble byggingen av Bolltorps Sanatorium utenfor Alingsås fullført. Dette hadde han tegnet på oppdrag av Älvsborg län.
Tengbom var professor ved Kungliga Konsthögskolan 1915–1920.

1920-tallet - Nordisk klassisisisme

I 1920 kom Ivar Tengboms store gjennombrudd da han vant konkurransen om Stockholms konserthus. Konserthuset som ble bygget i 1924-26 var en total manifestasjon av den nordiske klassisismen i Sverige på denne tid og bygget vakte internasjonal oppmerksomhet og ble kjent som  Nyklassisistisk arkitektur. De følgende årene var Tengbom en flitig og pålitelig arkitekt. Han tegnet blant annet flere bygg for Stockholms Enskilda Bank (1915), Handelshøyskolen i Stockholm (1925) ved Sveavägen 65 og Tändstickspalatset (1928) ved Kungsträdgården for finansmannen Ivar Kreuger.
Tengbom var generaldirektör for Byggnadsstyrelsen 1924–1936.

1930-tallet - Funksjoalismen

På begynnelsen av 1930-tallet hadde han. som sin kollega Gunnar Asplund dreid over til en stram funksjonalisme, som kom tilkjenne i Esselte-huset (1928-34) ved Vasagatan, Citypalatset (1930-32) på Norrmalmstorg, Himmelfärdskyrkan i Höganäs, samt to av Tobakksmonopolets bygg (1930-32) respektive (1933-1938) i Maria Bangata står som fremste eksempel; her var den radikale funksjonalisten Nils Ahrbom en betydningsfull medarbeider.

1940-tallet

Til Ivar Tengboms arbeider hører også  Värmekyrkan i Norrköping samt en av byggning i kvartalet Kåkenhus i Norrköpings industrilandskap. Han har også tegnet vanntårnet som står i Tornparken i Sundbyberg. Ett av hans siste store arbeider var Bonnierhuset i Stockholm som han gjennomførte i 1946 sammen med sønnen Anders Tengbom, etter en førstepremie i arkitektkonkonkurrasen i 1937. I årene 1947- 49 gjennomførte Ivar Tengbom en stor restaurering  av Skara domkyrka, hvor et gjennomgripende tema var innredningsdetaljer fra ulike epoker som skulle komplettere, spille 
sammen med hverandre i kirkerummet. Dette i skarp kontrast til den tidigere historiske tradisjonen  bl. a. representert av Helgo Zettervall.

Familie

Ivar Tengbom var gift mellom 1905 og 1927 med Hjördis Nordin-Tengbom og i dette ekteskapet ble sønnen Anders Tengbom og datteren, fūrstinne Ann Mari von Bismarck født. I 1931 giftet Tengbom på nytt, nå med grevinne Madeleine Douglas.
Ivar Tengbom ble urnebegravet ved Högalidskyrkan i Stockholm.